title: A Bizottság (EU) 2016/1668 végrehajtási rendelete (2016. szeptember 15.) a baromfihús-ágazatra vonatkozóan az 1385/2007/EK rendelettel megnyitott vámkontingensek keretében 2016. szeptember 1. és 7. között benyújtott behozataliengedély-kérelmekben szereplő mennyiségekre alkalmazandó elosztási együttható megállapításáról

text:
               16.9.2016

               HU

               Az Európai Unió Hivatalos Lapja

               L 249/31

         A BIZOTTSÁG (EU) 2016/1668 VÉGREHAJTÁSI RENDELETE
   (2016. szeptember 15.)
   a baromfihús-ágazatra vonatkozóan az 1385/2007/EK rendelettel megnyitott vámkontingensek keretében 2016. szeptember 1. és 7. között benyújtott behozataliengedély-kérelmekben szereplő mennyiségekre alkalmazandó elosztási együttható megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 188. cikke (1) és (3) bekezdésére,
   mivel:

               (1)

               Az 1385/2007/EK bizottsági rendelet (2) éves vámkontingenseket nyitott meg a baromfihús-ágazati termékek behozatalára vonatkozóan.

               (2)

               A 2016. szeptember 1. és 7. között a 2016. október 1-jétőldecember 31-ig terjedő alidőszakra benyújtott behozataliengedély-kérelmek egyes kontingensek tekintetében a rendelkezésre állónál nagyobb mennyiségre vonatkoznak. Ezért helyénvaló az igényelt mennyiségekre alkalmazandó, az 1301/2006/EK bizottsági rendelet (3) 7. cikke (2) bekezdésének megfelelően kiszámított elosztási együttható rögzítésével meghatározni, hogy a behozatali engedélyek milyen mennyiségekre bocsáthatók ki.

               (3)

               Az intézkedés hatékonyságának biztosítása érdekében indokolt, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 1385/2007/EK rendelet alapján a 2016. október 1-jétőldecember 31-ig terjedő alidőszakra benyújtott behozataliengedély-kérelmekben szereplő mennyiségekre az e rendelet mellékletében megállapított elosztási együtthatót kell alkalmazni.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. szeptember 15-én.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  A Bizottság 2007. november 26-i 1385/2007/EK rendelete a baromfihús-ágazatra vonatkozó egyes közösségi vámkontingensek megnyitása és kezelése tekintetében a 774/94/EK tanácsi rendelet részletes alkalmazási szabályainak megállapításáról (HL L 309., 2007.11.27., 47. o.).

      (3)  A Bizottság 2006. augusztus 31-i 1301/2006/EK rendelete az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról (HL L 238., 2006.9.1., 13. o.).

      MELLÉKLET

                  Tételszám

                  A 2016. október 1-jétőldecember 31-ig terjedő alidőszakra benyújtott kérelmekre alkalmazandó elosztási együttható
                  (%-ban)

                  09.4410

                  0,152133

                  09.4411

                  0,153652

                  09.4412

                  0,157135

                  09.4420

                  0,161564

                  09.4421

                  —

                  09.4422

                  0,159085


title: A Bizottság (EU) 2015/678 végrehajtási rendelete (2015. április 29.) az 543/2011/EU végrehajtási rendeletnek a paradicsomra, az uborkára, a csemegeszőlőre, a kajszibarackra, a cseresznyefélékre (a meggy kivételével), az őszibarackra (beleértve a nektarint is) és a szilvára vonatkozó kiegészítő vámok kivetését eredményező küszöbszintek tekintetében történő módosításáról

text:
               30.4.2015

               HU

               Az Európai Unió Hivatalos Lapja

               L 111/24

         A BIZOTTSÁG (EU) 2015/678 VÉGREHAJTÁSI RENDELETE
   (2015. április 29.)
   az 543/2011/EU végrehajtási rendeletnek a paradicsomra, az uborkára, a csemegeszőlőre, a kajszibarackra, a cseresznyefélékre (a meggy kivételével), az őszibarackra (beleértve a nektarint is) és a szilvára vonatkozó kiegészítő vámok kivetését eredményező küszöbszintek tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 183. cikke b) pontjára,
   mivel:

               (1)

               Az 543/2011/EU bizottsági végrehajtási rendelet (2) előírja a XVIII. mellékletében felsorolt termékek behozatalának felügyeletét. A felügyelet a 2454/93/EGK bizottsági rendelet (3) 308d. cikkében előírt szabályok szerint történik.

               (2)

               A többoldalú kereskedelmi tárgyalások uruguayi fordulóján megkötött mezőgazdasági megállapodás (4) 5. cikke (4) bekezdésének alkalmazásában, valamint a 2012., a 2013. és a 2014. évre vonatkozóan rendelkezésre álló legfrissebb adatok fényében az uborka és a cseresznyefélék (a meggy kivételével) esetében 2015. május 1-jétől, a paradicsom, a csemegeszőlő, a kajszibarack, az őszibarack (beleértve a nektarint is) és a szilva esetében pedig 2015. június 1-jétől kezdődő hatállyal indokolt módosítani a kiegészítő vámok küszöbszintjét.

               (3)

               Az 543/2011/EU végrehajtási rendeletet ezért ennek megfelelően módosítani kell. A könnyebb olvashatóság kedvéért indokolt az említett rendelet teljes XVIII. mellékletét új szöveggel helyettesíteni.

               (4)

               Tekintettel annak szükségességére, hogy az intézkedés alkalmazása a frissített adatok rendelkezésre bocsátását követően mihamarabb megkezdődjék, indokolt előírni, hogy e rendelet a kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet XVIII. mellékletében a paradicsomra, az uborkára, a csemegeszőlőre, a kajszibarackra, a cseresznyefélékre (a meggy kivételével), az őszibarackra (beleértve a nektarint is) és a szilvára vonatkozó küszöbszintek helyébe az említett mellékletnek az e rendelet melléklete szerinti változatában a megfelelő oszlopban szereplő mennyiségek lépnek.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. április 29-én.

            a Bizottság részéről

            az elnök

         Jean-Claude JUNCKER

      (1)  HL L 347., 2013.12.20., 671. o.

      (2)  A Bizottság 2011. június 7-i 543/2011/EU végrehajtási rendelete az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról (HL L 157., 2011.6.15., 1. o.).

      (3)  A Bizottság 1993. július 2-i 2454/93/EGK rendelete a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról (HL L 253., 1993.10.11., 1. o.).

      (4)  HL L 336., 1994.12.23., 22. o.

      MELLÉKLET

            „XVIII. MELLÉKLET

               KIEGÉSZÍTŐ BEHOZATALI VÁMOK: IV. CÍM, I. FEJEZET, 2. SZAKASZ

            A Kombinált Nómenklatúra értelmezésére vonatkozó szabályok sérelme nélkül a termékek megnevezése csupán tájékoztató jellegűnek tekintendő. E melléklet alkalmazásában a kiegészítő vámok alkalmazási körét az e rendelet elfogadásának időpontjában érvényes KN-kódok alkalmazási köre határozza meg.

                        Tételszám

                        KN-kód

                        Árumegnevezés

                        Alkalmazási időszak

                        Küszöbszint (tonna)

                        78.0015

                        0702 00 00

                        Paradicsom

                        október 1-jétől május 31-ig

                        451 045

                        78.0020

                        június 1-jétől szeptember 30-ig

                        29 768

                        78.0065

                        0707 00 05

                        Uborka

                        május 1-jétől október 31-ig

                        16 093

                        78.0075

                        november 1-jétől április 30-ig

                        13 271

                        78.0085

                        0709 91 00

                        Articsóka

                        november 1-jétől június 30-ig

                        7 421

                        78.0100

                        0709 93 10

                        Cukkini

                        január 1-jétől december 31-ig

                        263 359

                        78.0110

                        0805 10 20

                        Narancs

                        december 1-jétől május 31-ig

                        251 798

                        78.0120

                        0805 20 10

                        Klementin

                        november 1-jétől február végéig

                        81 399

                        78.0130

                        0805 20 30
                        0805 20 50
                        0805 20 70
                        0805 20 90

                        Mandarin (ideértve a tangerine és a satsuma fajtát is); wilking és hasonló citrushibridek

                        november 1-jétől február végéig

                        101 160

                        78.0155

                        0805 50 10

                        Citrom

                        június 1-jétől december 31-ig

                        302 950

                        78.0160

                        január 1-jétől május 31-ig

                        41 410

                        78.0170

                        0806 10 10

                        Csemegeszőlő

                        július 21-től november 20-ig

                        68 450

                        78.0175

                        0808 10 80

                        Alma

                        január 1-jétől augusztus 31-ig

                        558 203

                        78.0180

                        szeptember 1-jétől december 31-ig

                        464 902

                        78.0220

                        0808 30 90

                        Körte

                        január 1-jétől április 30-ig

                        184 269

                        78.0235

                        július 1-jétől december 31-ig

                        235 468

                        78.0250

                        0809 10 00

                        Kajszibarack

                        június 1-jétől július 31-ig

                        5 422

                        78.0265

                        0809 29 00

                        Cseresznyefélék a meggy kivételével

                        május 21-től augusztus 10-ig

                        29 831

                        78.0270

                        0809 30

                        Őszibarack (beleértve a nektarint is)

                        június 11-től szeptember 30-ig

                        4 701

                        78.0280

                        0809 40 05

                        Szilva

                        június 11-től szeptember 30-ig

                        17 825”


title: A Tanács 843/2011/EU végrehajtási rendelete ( 2011. augusztus 23. ) a szíriai helyzetre tekintettel korlátozó intézkedések meghozataláról szóló 442/2011/EU rendelet végrehajtásáról

text:
               24.8.2011

               HU

               Az Európai Unió Hivatalos Lapja

               L 218/1

         A TANÁCS 843/2011/EU VÉGREHAJTÁSI RENDELETE
   (2011. augusztus 23.)
   a szíriai helyzetre tekintettel korlátozó intézkedések meghozataláról szóló 442/2011/EU rendelet végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a szíriai helyzetre tekintettel korlátozó intézkedések meghozataláról szóló, 2011. május 9-i 442/2011/EU tanácsi rendeletre (1), és különösen annak 14. cikke (1) bekezdésére,
   mivel:

               (1)

               A Tanács 2011. május 9-én elfogadta a 442/2011/EU rendeletet.

               (2)

               Figyelembe véve a szíriai helyzet súlyosságát és összhangban a Szíriával szembeni korlátozó intézkedésekről szóló 2011/273/KKBP határozat végrehajtásáról szóló, 2011. augusztus 23-i 2011/515/KKBP tanácsi végrehajtási határozattal (2), további személyeket és szervezeteket kell felvenni a 442/2011/EU rendelet II. mellékletében foglalt, korlátozó intézkedések hatálya alá tartozó természetes és jogi személyek, szervezetek vagy szervek jegyzékébe,

         ELFOGADTA EZT A RENDELETET:
   1. cikk
   Az e rendelet mellékletében felsorolt személyeket és szervezeteket fel kell venni a 442/2011/EU rendelet II. mellékletében foglalt jegyzékbe.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. augusztus 23-án.

            a Tanács részéről

            az elnök

         M. DOWGIELEWICZ

      (1)  HL L 121., 2011.5.10., 1. o.

      (2)  A Hivatalos lap 20-ik oldalán található.

      MELLÉKLET

         Az 1. cikkben említett személyek és szervezetek

      A.   Személyek

                  Név

                  Azonosító adatok
                  (születési idő, születési hely…)

                  A jegyzékbe vétel okai

                  A jegyzékbe vétel dátuma

                  1.

                  Hayel AL-ASSAD

                  Maher Al-Assad helyettese, a hadsereg 4. páncéloshadosztálya katonai rendőrségi egységének a vezetője. Az említett egység közreműködik a polgári lakosság elnyomásában.

                  2011.8.23.

                  2.

                  Ali AL-SALIM

                  A szíriai védelmi minisztérium ellátásért felelős irodájának az igazgatója; a szóban forgó iroda bonyolítja le a szíriai hadsereg teljes fegyverbeszerzését.

                  2011.8.23.

                  3.

                  Nizar AL-ASSAAD

                  Szoros kapcsolatok fűzik magas rangú kormányzati tisztviselőkhöz. Latakia régióban pénzügyi támogatást nyújt a Sabiha milícia tevékenységeihez.

                  2011.8.23.

                  4.

                  Rafiq SHAHADAH dandártábornok

                  A szíriai katonai hírszerzés belügyekkel foglalkozó 293. sz. damaszkuszi részlegének a vezetője; közvetlen részvétel a damaszkuszi polgári lakosság elnyomásában és az ellenük irányuló erőszakos fellépésben.
                  Bashar Al-Assad elnök tanácsadója stratégiai kérdésekben és a katonai hírszerzés területén.

                  2011.8.23.

                  5.

                  JAMEA JAMEA (Jami Jami) dandártábornok

                  A szíriai katonai hírszerzés deir-ez-zóri részlegének a vezetője;
                  közvetlen részvétel a deir-ez-zóri és az al-bukamali polgári lakosság elnyomásában és az ellenük irányuló erőszakos fellépésben

                  2011.8.23.

                  6.

                  Hassan Bin-Ali AL-TURKMANI

                  Szül. idő és hely: 1935, Aleppó.

                  A miniszterhelyettes helyettese, volt védelmi miniszter, Bashar Al-Assad elnök különmegbízottja.

                  2011.8.23.

                  7.

                  Muhammad Said BUKHAYTAN

                  2005 óta a Baath Arab Szocialista Párt regionális titkárának helyettese, 2000 és 2005 között a regionális Baath Párt nemzetbiztonsági igazgatója. 1998 és 2000 között Hama kormányzója.
                  Szoros kapcsolatban áll Bashar Al-Assad elnökkel és Maher Al-Assaddal. A rezsim magas rangú döntéshozójaként elrendelte a polgári lakosság elleni erőszakos fellépést.

                  2011.8.23.

                  8.

                  Ali DOUBA

                  Az 1980. évi hamai gyilkosságok felelőse. Bashar Al-Assad elnök különleges tanácsadójaként visszarendelték Damaszkuszba.

                  2011.8.23.

                  9.

                  Nawful AL-HUSAYN dandártábornok

                  A szíriai katonai hírszerzés idlibi részlegének a vezetője; közvetlen részvétel az Idlib tartományi polgári lakosság elnyomásában és az ellenük irányuló erőszakos fellépésben.

                  2011.8.23.

                  10.

                  Husam SUKKAR dandártábornok

                  Biztonsági kérdésekért felelős elnöki tanácsadó.
                  Elnöki tanácsadó a biztonsági szolgálatok által a polgári lakosság ellen alkalmazott elnyomás és erőszakos fellépések ügyében.

                  2011.8.23.

                  11.

                  Muhammed ZAMRINI dandártábornok

                  A szíriai katonai hírszerzés homszi részlegének a vezetője;
                  közvetlen részvétel a homszi polgári lakosság elnyomásában és az ellenük irányuló erőszakos fellépésben.

                  2011.8.23.

                  12.

                  Munir ADANOV (ADNUF) altábornagy

                  A szíriai hadsereg műveletekért és kiképzésért felelős helyettes vezérkari főnöke;
                  közvetlen részvétel a szíriai polgári lakosság elnyomásában és az ellenük irányuló erőszakos fellépésben.

                  2011.8.23.

                  13.

                  Ghassan KHALIL dandártábornok

                  Az Általános Hírszerzési Igazgatóság információs részlegének a vezetője;
                  közvetlen részvétel a szíriai polgári lakosság elnyomásában és az ellenük irányuló erőszakos fellépésben.

                  2011.8.23.

                  14.

                  Mohammed JABIR

                  Szül. hely: Latakia.

                  A Sabiha milícia tagja. Kapcsolatban áll Maher Al-Assaddal; közvetlen részvétel a polgári lakosság elnyomásában és az ellenük irányuló erőszakos fellépésben, valamint a Sabiha milíciacsoportok koordinálásában.

                  2011.8.23.

                  15.

                  Samir HASSAN

                  Szoros üzleti kapcsolatban áll Maher Al-Assaddal; arról is ismert, hogy gazdaságilag támogatja a szíriai rezsimet.

                  2011.8.23.

      B.   Szervezetek

                  Név

                  Azonosító adatok

                  A jegyzékbe vétel okai

                  A jegyzékbe vétel dátuma

                  1.

                  Politikai Biztonsági Igazgatóság

                  Az elnyomásban közvetlenül részt vevő szír állami szolgálat.

                  2011.8.23.

                  2.

                  Általános Hírszerzési Igazgatóság

                  Az elnyomásban közvetlenül részt vevő szír állami szolgálat.

                  2011.8.23.

                  3.

                  Katonai Hírszerzési Igazgatóság

                  Az elnyomásban közvetlenül részt vevő szír állami szolgálat.

                  2011.8.23.

                  4.

                  A légierő hírszerzési szolgálata

                  Az elnyomásban közvetlenül részt vevő szír állami szolgálat.

                  2011.8.23.

                  5.

                  IRGC Qods Erők (más néven: Quds Erők)

                  Teherán, Irán

                  A Qods (vagy Quds) Erők az iráni Iszlám Forradalmi Gárda (IRGC) különleges alakulatát képezik. A Qods Erők felszerelést és támogatást biztosítanak a szíriai rezsim számára a szíriai tüntetések leveréséhez.
                  Az IRGC Qods Erői technikai segítségnyújtást, felszerelést és támogatást biztosítottak a szíriai biztonsági szolgálatok számára a polgári tiltakozó mozgalmak leveréséhez.

                  2011.8.23.


title: A Bizottság (EU) 2016/676 végrehajtási rendelete (2016. április 29.) az Egyesült Államokból származó biodízel behozatalára vonatkozó végleges dömpingellenes vámnak az 1225/2009/EK tanácsi rendelet 11. cikkének (2) bekezdése szerinti hatályvesztési felülvizsgálatot követő kivetéséről szóló (EU) 2015/1518 végrehajtási rendelet módosításáról

text:
               30.4.2016

               HU

               Az Európai Unió Hivatalos Lapja

               L 116/31

         A BIZOTTSÁG (EU) 2016/676 VÉGREHAJTÁSI RENDELETE
   (2016. április 29.)
   az Egyesült Államokból származó biodízel behozatalára vonatkozó végleges dömpingellenes vámnak az 1225/2009/EK tanácsi rendelet 11. cikkének (2) bekezdése szerinti hatályvesztési felülvizsgálatot követő kivetéséről szóló (EU) 2015/1518 végrehajtási rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) (a továbbiakban: alaprendelet) és különösen annak 11. cikke (3) bekezdésére és 13. cikke (4) bekezdésére,
   mivel:
   A.   AZ ELJÁRÁS

   1.   Hatályos intézkedések

               (1)

               A Tanács az 599/2009/EK rendelettel (2) végleges dömpingellenes vámot vetett ki az Amerikai Egyesült Államokból származó, a (10) preambulumbekezdésben meghatározott biodízel behozatalára.

               (2)

               Kijátszásellenes vizsgálatot követően a Tanács a 444/2011/EU végrehajtási rendelettel (3) kiterjesztette az Amerikai Egyesült Államokból származó biodízel behozatalára kivetett végleges dömpingellenes vámot a Kanadában feladott biodízel behozatalára – függetlenül attól, hogy Kanadából származóként jelentették-e be (a továbbiakban: kiterjesztett intézkedések).

               (3)

               A Tanács a 392/2014/EU végrehajtási rendelettel (4) az Amerikai Egyesült Államokból származó biodízel behozatalára kivetett és a Kanadában feladott biodízel behozatalára – függetlenül attól, hogy Kanadából származóként jelentették-e be – kiterjesztett dömpingellenes intézkedések részleges időközi felülvizsgálatát követően a kiterjesztett hatályos intézkedések módosítása nélkül szüntette meg a részleges időközi felülvizsgálatot.

               (4)

               Az Európai Bizottság (a továbbiakban: Bizottság) az alaprendelet 11. cikkének (2) bekezdése szerinti hatályvesztési felülvizsgálatot követően az (EU) 2015/1518 végrehajtási rendelettel (5) végleges dömpingellenes vámot vetett ki az Amerikai Egyesült Államokból származó biodízel behozatalára (a továbbiakban: hatályos intézkedések).

         B.   FELÜLVIZSGÁLATI KÉRELEM

               (5)

               A Bizottsághoz az alaprendelet 11. cikkének (3) bekezdése és 13. cikkének (4) bekezdése szerinti részleges időközi felülvizsgálat iránti kérelem (a továbbiakban: felülvizsgálati kérelem) érkezett.

               (6)

               A felülvizsgálati kérelmet a DSM Nutritional Products Canada Inc. kanadai exportáló gyártó (a továbbiakban: kérelmező) nyújtotta be, és az a kiterjesztett intézkedések alóli mentesség megszerzésének lehetőségére korlátozódik.

               (7)

               A felülvizsgálati kérelemben a kérelmező azt állította, hogy valódi gyártója a felülvizsgálat tárgyát képező terméknek, és képes legyártani a kiterjesztett intézkedések bevezetéséhez vezető kijátszásellenes vizsgálat vizsgálati időszakának kezdete óta az általa az Unióba szállított teljes mennyiséget.

               (8)

               A kérelmező továbbá azt állította, hogy nem áll kapcsolatban egyetlen olyan exportáló gyártóval sem, amelyre a hatályos intézkedések vonatkoznak, és nem játssza ki a hatályos intézkedéseket.

         C.   RÉSZLEGES IDŐKÖZI FELÜLVIZSGÁLAT MEGINDÍTÁSA

               (9)

               A Bizottság megállapította, hogy a felülvizsgálati kérelem elegendő meggyőző bizonyítékot tartalmazott az alaprendelet 11. cikkének (3) bekezdése és 13. cikkének (4) bekezdése szerinti részleges időközi felülvizsgálat megindításához. Ezért a Bizottság 2015. május 19-én, az Európai Unió Hivatalos Lapjában közzétett értesítés (6) (a továbbiakban: az eljárás megindításáról szóló értesítés) útján vizsgálatot indított.

         D.   A FELÜLVIZSGÁLAT TÁRGYÁT KÉPEZŐ TERMÉK

               (10)

               A felülvizsgálat tárgyát képező termék az Amerikai Egyesült Államokból származó, jelenleg az ex 1516 20 98, ex 1518 00 91, ex 1518 00 99, ex 2710 19 43, ex 2710 19 46, ex 2710 19 47, ex 2710 20 11, ex 2710 20 15, ex 2710 20 17, ex 3824 90 92, ex 3826 00 10 és ex 3826 00 90 KN-kód alá besorolt, tiszta formában előforduló, szintézissel és/vagy hidrogénezéssel előállított, nem fosszilis eredetű, zsírsav-monoalkil-észterek és/vagy paraffingázolaj vagy a 20 tömegszázaléknál több, szintézissel és/vagy hidrogénezéssel előállított, nem fosszilis eredetű, zsírsav-monoalkil-észtert és/vagy paraffingázolajat tartalmazó keverék (közismert nevén „biodízel”) (a továbbiakban: a felülvizsgálat tárgyát képező termék vagy biodízel).

         E.   VIZSGÁLATI IDŐSZAK

               (11)

               A jelenlegi vizsgálat referencia-időszaka a 2014. április 1. és 2015. március 31. közötti időszakot (a továbbiakban: referencia-időszak) ölelte fel. Adatgyűjtés történt továbbá a 2009. április 1-jétől a referencia-időszak végéig tartó időszakra vonatkozóan is.

         F.   ÉRDEKELT FELEK

               (12)

               A Bizottság hivatalos értesítést küldött a kérelmezőnek és Kanada képviselőinek a részleges időközi felülvizsgálat megindításáról. Az érdekelt felek lehetőséget kaptak arra, hogy írásban ismertessék álláspontjukat, és meghallgatást kérjenek az eljárás megindításáról szóló értesítésben megállapított határidőn belül. Csak a kérelmező jelentkezett. Meghallgatást senki sem kért.

               (13)

               A Bizottság kézhez kapta a kérelmező által kitöltött kérdőívet, amelyet a kérelmező kanadai telephelyén, a helyszínen ellenőriztek.

         G.   A VIZSGÁLAT TÉNYMEGÁLLAPÍTÁSAI

               (14)

               A kérelmezőt 1997-ben alapították omega 3 táplálékkiegészítők gyártójaként.

               (15)

               A vizsgálat során megállapítást nyert, hogy a kérelmező valódi gyártója a biodízelnek, amely alapvető tevékenységének, az omega 3 halolaj-koncentrátumok előállításának folyamata során melléktermékként jön létre.

               (16)

               A vizsgálat megerősítette továbbá, hogy a kérelmező nem áll kapcsolatban az Amerikai Egyesült Államokban található egyetlen olyan biodízelgyártóval sem, amelyre a hatályos intézkedések vonatkoznak.

               (17)

               A vizsgálat megerősítette ezenkívül azt is, hogy az uniós piacra exportált biodízelt ténylegesen a kérelmező gyártotta.

               (18)

               A vizsgálat továbbá nem tárt fel bizonyítékot arra nézve, hogy a kérelmező az Amerikai Egyesült Államokból vásárolt volna biodízelt, vagy az Egyesült Államokban előállított biodízelt szállított volna az Unióba.

               (19)

               A (14)–(18) preambulumbekezdésben foglalt ténymegállapítások fényében a Bizottság megállapította, hogy a kérelmező valódi gyártója a felülvizsgálat tárgyát képező terméknek, és ezért mentesíteni kell a kiterjesztett intézkedések alól.

               (20)

               Az érdekelt felek tájékoztatást kaptak a kérelmezőnek szóló mentesség megadására irányuló szándékról, és lehetőséget kaptak észrevételeik megtételére. A Bizottsághoz nem jutott el olyan észrevétel, amely módosítaná a felülvizsgálat megszüntetésére irányuló döntését.

               (21)

               Az e rendeletben előírt intézkedések összhangban vannak az 1225/2009/EK rendelet 15. cikkének (1) bekezdésével létrehozott bizottság véleményével,

         ELFOGADTA EZT A RENDELETET:
   1. cikk
   Az (EU) 2015/1518 végrehajtási rendelet 2. cikkének (1) bekezdése helyébe a következő szöveg lép:

      „(1)   Az 1. cikk (2) bekezdésében meghatározott, a »minden más vállalatra« alkalmazandó végleges dömpingellenes vámot kiterjesztik a Kanadában feladott – függetlenül attól, hogy azt Kanadából származóként jelentették-e be –, jelenleg az ex 1516 20 98 (TARIC-kód: 1516209821), ex 1518 00 91 (TARIC-kód: 1518009121), ex 1518 00 99 (TARIC-kód: 1518009921), ex 2710 19 43 (TARIC-kód: 2710194321), ex 2710 19 46 (TARIC-kód: 2710194621), ex 2710 19 47 (TARIC-kód: 2710194721), ex 2710 20 11 (TARIC-kód: 2710201121), ex 2710 20 15 (TARIC-kód: 2710201521), ex 2710 20 17 (TARIC-kód: 2710201721), ex 3824 90 92 (TARIC-kód: 3824909210), ex 3826 00 10 (TARIC-kódok: 3826001020, 3826001030, 3826001040, 3826001089) és ex 3826 00 90 (TARIC-kód: 3826009011) KN-kód alá besorolt, tiszta formában előforduló, szintézissel és/vagy hidrogénezéssel előállított, nem fosszilis eredetű, zsírsav-monoalkil-észterek és/vagy paraffingázolaj vagy a 20 tömegszázaléknál több, szintézissel és/vagy hidrogénezéssel előállított, nem fosszilis eredetű, zsírsav-monoalkil-észtert és/vagy paraffingázolajat tartalmazó keverék (közismert nevén »biodízel«) Unióba irányuló behozatalára, mely intézkedés alól mentességet élveznek az alább felsorolt vállalatok által gyártott termékek:

                  Ország

                  Vállalat

                  TARIC-kiegészítő kód

                  Kanada

                  BIOX Corporation, Oakville, Ontario, Kanada

                  B107

                  DSM Nutritional Products Canada Inc, Dartmouth, Nova Scotia, Kanada

                  C114

                  Rothsay Biodiesel, Guelph, Ontario, Kanada

                  B108

            A kiterjesztendő vám az 1. cikk (2) bekezdésében a »minden más vállalat« esetében meghatározott végleges dömpingellenes vám, amelynek összege 172,2 EUR/tonna, nettó.
      A keverékekre vonatkozó dömpingellenes vámot a keverékben megtalálható, szintézissel és/vagy hidrogénezéssel előállított, nem fosszilis eredetű, zsírsav-monoalkil-észterek és paraffingázolaj (vagyis a biodízeltartalom) tömegszázalékos arányában kell alkalmazni.”

   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. április 29-én.

            a Bizottság részéről

            az elnök

         Jean-Claude JUNCKER

      (1)  HL L 343., 2009.12.22., 51. o.

      (2)  A Tanács 2009. július 7-i 599/2009/EK rendelete az Egyesült Államokból származó biodízel behozatalára vonatkozó végleges dömpingellenes vám kivetéséről és a behozatalra megállapított ideiglenes vám végleges beszedéséről (HL L 179., 2009.7.10., 26. o.).

      (3)  A Tanács 2011. május 5-i 444/2011/EU végrehajtási rendelete az 599/2009/EK rendelettel kivetett, az Egyesült Államokból származó biodízel behozatalára vonatkozó végleges dömpingellenes vámnak a Kanadában feladott biodízel behozatalára – függetlenül attól, hogy Kanadából származóként jelentették-e be – történő kiterjesztéséről, az 599/2009/EK rendelettel kivetett végleges dömpingellenes vámnak az Egyesült Államokból származó, legfeljebb 20 tömegszázalék biodízelt tartalmazó keverékben előforduló biodízel behozatalára történő kiterjesztéséről, valamint a Szingapúrban feladott behozatalokra vonatkozó vizsgálat megszüntetéséről (HL L 122., 2011.5.11., 12. o.).

      (4)  A Tanács 2014. április 14-i 392/2014/EU végrehajtási rendelete az Amerikai Egyesült Államokból származó biodízel behozatalára kivetett és a Kanadában feladott biodízel behozatalára – függetlenül attól, hogy Kanadából származóként jelentették-e be – kiterjesztett dömpingellenes intézkedések részleges időközi felülvizsgálatának lezárásáról (HL L 115., 2014.4.17., 17. o.).

      (5)  A Bizottság 2015. szeptember 14-i (EU) 2015/1518 végrehajtási rendelete az Egyesült Államokból származó biodízel behozatalára vonatkozó végleges dömpingellenes vámnak az 1225/2009/EK tanácsi rendelet 11. cikkének (2) bekezdése szerinti hatályvesztési felülvizsgálatot követő kivetéséről (HL L 239., 2015.9.15., 69. o.).

      (6)  Értesítés az eredetileg az Amerikai Egyesült Államokból származó biodízel behozatalára bevezetett, Kanadában feladott biodízel behozatalára – függetlenül attól, hogy azt Kanadából származóként jelentették-e be – kiterjesztve alkalmazandó dömpingellenes intézkedések részleges időközi felülvizsgálatának megindításáról (HL C 162., 2015.5.19., 13. o.).


title: A Bizottság 750/2014/EU végrehajtási rendelete ( 2014. július 10. ) a sertésfélék Unióba való behozatala állat-egészségügyi követelményei tekintetében a sertések járványos hasmenésével kapcsolatos védekezési intézkedésekről  EGT-vonatkozású szöveg

text:
               11.7.2014

               HU

               Az Európai Unió Hivatalos Lapja

               L 203/91

         A BIZOTTSÁG 750/2014/EU VÉGREHAJTÁSI RENDELETE
   (2014. július 10.)
   a sertésfélék Unióba való behozatala állat-egészségügyi követelményei tekintetében a sertések járványos hasmenésével kapcsolatos védekezési intézkedésekről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelvek módosításáról szóló, 1991. július 15-i 91/496/EGK tanácsi irányelvre (1) és különösen annak 18. cikke (1) és (7) bekezdésére,
   mivel:

               (1)

               A 91/496/EGK irányelv többek között előírja, hogy amennyiben egy harmadik ország területén betegség vagy bármilyen más olyan jelenség vagy körülmény jelei mutatkoznak vagy terjednek el, amelyek súlyos állat-egészségügyi vagy egészségügyi fenyegetést jelentenek, vagy ha egyéb súlyos állat-egészségügyi ok azt indokolja, a Bizottság saját hatáskörében vagy egy tagállam kérésére késedelem nélkül intézkedéseket fogad el, ideértve többek között az érintett harmadik ország egészéből vagy egyes területeiről származó állatokkal szemben támasztott különleges feltételeket is.

               (2)

               A 206/2010/EU bizottsági rendelet (2) bizonyos, élő állatokat tartalmazó szállítmányok Unióba való behozatala tekintetében követelményeket állapít meg többek között az állat-egészségügyi bizonyítvánnyal kapcsolatban. A rendelet értelmében a patás állatok szállítmányainak az Unióba való behozatala csak bizonyos követelmények teljesülése esetén engedélyezett, továbbá ha a szállítmányt a rendelet I. mellékletének 2. részében megállapított vonatkozó állat-egészségügyi bizonyítványminta figyelembevételével kiállított megfelelő állat-egészségügyi bizonyítvány kíséri.

               (3)

               Az állat-egészségügyi bizonyítványmintákban megállapított állat-egészségügyi követelmények garanciákat tartalmaznak azon állatbetegségek tekintetében, amelyek veszélyeztethetik az Unió állat-egészségügyi státusát. E követelmények teljesítése ezért alapvetően fontos annak érdekében, hogy az Unió egzotikus betegségek kitörésével szemben védelemben részesüljön.

               (4)

               Az Egyesült Államok által az Állat-egészségügyi Világszervezetnek (OIE) (3) továbbított értesítésből kiderült, hogy Észak-Amerikában újonnan megjelenő sertés-alfakoronavírus – ideértve a sertések járványos hasmenésének vírusát és egy új sertés-deltakoronavírust – által okozott új enterális koronavírusos megbetegedés (Novel Swine Enteric Coronavirus Disease) jelent meg. Kanada értesítette a Bizottságot, hogy a kanadai sertéstartó gazdaságokban elvégzett, az alfa- és deltakoronavírus jelenlétének kimutatására szolgáló vizsgálatok pozitív eredményt adtak.

               (5)

               A sertések járványos hasmenése, amelyet az újonnan megjelenő alfakoronavírus és az új sertés-deltakoronavírus idéz elő, veszélyeztetheti az Unió állat-egészségügyi státusát. A betegség, amely sertéseket érint, malacok esetében szembetűnőbb, és nagyarányú halálozást okoz körükben.

               (6)

               Ezért felül kell vizsgálni a sertésféléknek az Unióba történő behozatalát azon területek vonatkozásában, ahol az említett vírusok által okozott betegség jelen van, a származási gazdaságra vonatkozó, szükséges garanciák biztosítása, valamint annak érdekében, hogy a sertések körében terjedő, az említett vírusok által okozott járványos hasmenés ne kerüljön be az Unióba.

               (7)

               Mivel meg kell védeni az Unió állat-egészségügyi státusát, és figyelembe véve a tenyésztési és/vagy termelésre szánt élő sertéseknek az Unióba történő behozatalával járó komoly veszélyeket, a Bizottságnak ideiglenes védekezési intézkedéseket kell elfogadnia az e rendelet I. mellékletében felsorolt érintett harmadik országokból származó állatok szállítmányai esetében. Ennek megfelelően az érintett állatok szállítmányait az e rendelet II. mellékletében foglalt bizonyítványminta szerinti egészségügyi bizonyítványnak kell kísérnie, amely konkrét garanciákat ír elő a sertések körében az újonnan megjelenő alfakoronavírus és az új sertés-deltakoronavírus által okozott járványos hasmenés tekintetében.

               (8)

               Az e szállítmányok jelentette súlyos állat-egészségügyi kockázat miatt az említett ideiglenes védekezési intézkedéseket az e rendelet hatálybalépését követő naptól kezdve, hat hónapos időtartamra kell alkalmazni.

               (9)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   A 206/2010/EU rendelet 3. cikkének b) pontjától és I. melléklete 1. és 2. részétől eltérve az érintett mellékletben a „POR-X” állat-egészségügyi bizonyítványminta hatálya alá tartozó, tenyésztésre és termelésre szánt élő sertéseknek az e rendelet I. mellékletében meghatározott harmadik országokból származó szállítmányait az e rendelet II. mellékletében meghatározott minta szerinti állat-egészségügyi bizonyítvány kíséri.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   E rendeletet 2015. január 12-ig kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. július 10-én.

            a Bizottság részéről

            az elnök

         José Manuel BARROSO

      (1)  HL L 268., 1991.9.24., 56. o.

      (2)  A Bizottság 2010. március 12-i 206/2010/EU rendelete az egyes állatoknak és a friss húsnak az Európai Unióba való behozatalára engedéllyel rendelkező harmadik országok, e harmadik országok területei vagy területeinek részei jegyzékeinek, valamint az állat-egészségügyi bizonyítványra vonatkozó követelmények megállapításáról (HL L 73., 2010.3.20., 1. o.).

      (3)  http://www.oie.int/wahis_2/public/wahid.php/Reviewreport/Review?page_refer=MapFullEventReport&reportid=15133

      I. MELLÉKLET
      CA – Kanada
      US – Egyesült Államok

      II. MELLÉKLET
      POR-X -PED minta


title: A Bizottság 1363/2011/EU végrehajtási rendelete ( 2011. december 19. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Ciliegia dell'Etna (OEM)]

text:
               22.12.2011

               HU

               Az Európai Unió Hivatalos Lapja

               L 341/23

         A BIZOTTSÁG 1363/2011/EU VÉGREHAJTÁSI RENDELETE
   (2011. december 19.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Ciliegia dell'Etna (OEM)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
   mivel:

               (1)

               Az 510/2006/EK rendelet 6. cikke (2) bekezdésének első albekezdésével összhangban a Bizottság közzétette az Európai Unió Hivatalos Lapjában Olaszország kérelmét a „Ciliegia dell'Etna” elnevezés bejegyzésére (2).

               (2)

               A Bizottsághoz nem érkezett az 510/2006/EK rendelet 7. cikke szerinti kifogás, ezért az említett elnevezést be kell jegyezni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. december 19-én.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 93., 2006.3.31., 12. o.

      (2)  HL C 109., 2011.4.8., 2. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.6. osztály:   Gyümölcs, zöldségfélék és gabonafélék, frissen vagy feldolgozva

      OLASZORSZÁG
      Ciliegia dell'Etna (OEM)


title: A Bizottság 518/2012/EU végrehajtási rendelete ( 2012. június 18. ) az 1385/2007/EK rendelettel megnyitott, baromfihúsra vonatkozó vámkontingens keretében 2012. június első hét napján benyújtott kérelmekre vonatkozó behozatali engedélyek kibocsátásáról

text:
               19.6.2012

               HU

               Az Európai Unió Hivatalos Lapja

               L 158/15

         A BIZOTTSÁG 518/2012/EU VÉGREHAJTÁSI RENDELETE
   (2012. június 18.)
   az 1385/2007/EK rendelettel megnyitott, baromfihúsra vonatkozó vámkontingens keretében 2012. június első hét napján benyújtott kérelmekre vonatkozó behozatali engedélyek kibocsátásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló, 2006. augusztus 31-i 1301/2006/EK bizottsági rendeletre (2) és különösen annak 7. cikke (2) bekezdésére,
   tekintettel a baromfihús-ágazatra vonatkozó egyes közösségi vámkontingensek megnyitása és kezelése tekintetében a 774/94/EK tanácsi rendelet részletes alkalmazási szabályainak megállapításáról szóló, 2007. november 26-i 1385/2007/EK bizottsági rendeletre (3) és különösen annak 5. cikke (6) bekezdésére,
   mivel:
   A 2012. július 1-jétőlszeptember 30-ig terjedő alidőszakra vonatkozóan 2012. június első hét napján benyújtott behozataliengedély-kérelmek egyes kontingensek esetében a rendelkezésre álló mennyiséget meghaladó mennyiségre vonatkoznak. Ezért helyénvaló az igényelt mennyiségekre alkalmazandó odaítélési együttható rögzítésével meghatározni, hogy a behozatali engedélyek milyen mennyiségekre bocsáthatók ki,
   ELFOGADTA EZT A RENDELETET:
   1. cikk
   Az 1385/2007/EK rendelet alapján benyújtott, a 2012. július 1-jétőlszeptember 30-ig terjedő alidőszakra vonatkozó behozataliengedély-kérelmekre az e rendelet mellékletében szereplő odaítélési együtthatókat kell alkalmazni.
   2. cikk
   Ez a rendelet 2012. június 19-én lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. június 18-án.

            a Bizottság részéről, az elnök nevében,

         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 238., 2006.9.1., 13. o.

      (3)  HL L 309., 2007.11.27., 47. o.

      MELLÉKLET

                  Csoportszám

                  Tételszám

                  Az 1.7.2012-30.9.2012 terjedő alidőszakra benyújtott behozataliengedélykérelmekre alkalmazandó odaítélési együttható
                  (%-ban)

                  1

                  09.4410

                  0,321235

                  2

                  09.4411

                  0,452557

                  3

                  09.4412

                  0,357018

                  4

                  09.4420

                  0,487807

                  6

                  09.4422

                  0,477106


title: A Bizottság (EU) 2017/707 végrehajtási rendelete (2017. április 19.) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               20.4.2017

               HU

               Az Európai Unió Hivatalos Lapja

               L 104/12

         A BIZOTTSÁG (EU) 2017/707 VÉGREHAJTÁSI RENDELETE
   (2017. április 19.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. április 19-én.

            a Bizottság részéről,

            az elnök nevében,

         Jerzy PLEWA

            főigazgató

            Mezőgazdasági és Vidékfejlesztési Főigazgatóság

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  EG

                  260,5

                  MA

                  112,1

                  TR

                  133,1

                  ZZ

                  168,6

                  0707 00 05

                  MA

                  79,4

                  TR

                  156,1

                  ZZ

                  117,8

                  0709 93 10

                  MA

                  86,1

                  TR

                  146,0

                  ZZ

                  116,1

                  0805 10 22 , 0805 10 24 , 0805 10 28

                  EG

                  52,9

                  IL

                  80,6

                  MA

                  51,4

                  TN

                  61,8

                  TR

                  71,1

                  ZZ

                  63,6

                  0805 50 10

                  AR

                  68,9

                  TR

                  68,5

                  ZZ

                  68,7

                  0808 10 80

                  AR

                  95,4

                  BR

                  106,9

                  CL

                  110,3

                  CN

                  117,8

                  NZ

                  154,9

                  US

                  181,7

                  ZA

                  114,4

                  ZZ

                  125,9

                  0808 30 90

                  AR

                  138,2

                  CL

                  145,2

                  ZA

                  114,1

                  ZZ

                  132,5

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.